এ সময় বাংলাদেশ খেলাফত মজলিসের মহাসচিব মাওলানা নেজাম উদ্দিন, সাংগঠনিক সম্পাদক হুমায়ুন কবির, সম্মিলিত মাশায়েখ পরিষদের যুগ্মমহাসচিব ড. খলিলুর রহমান মাদানী, খেলাফত মজলিসের পল্টন থানার সভাপতি হাফেজ সামছুল আলম, জাতীয় ওলামা পরিষদের মহানগর সভাপতি দ্বীন মো. কাশেমি এবং মজলিসের কর্মী নজরুল ইসলাম ও সাইদুর রহমানসহ ১০ জনকে আটক  করে। এছাড়া, হরতালের সমর্থনের মিছিল বের করায় রাজধানীর বাবুবাজারে ৪ জন, উত্তরায় ৫ জন, যাত্রবাড়ীতে ৫ জন, কাজলায় ৫ জন, পল্টনে ৪ জন, চট্টগ্রামে ১৪ জন এবং ভোলায় ৩ জনকে পুলিশ আটক করেছে। হরতালে ঢাকায় বাস চলাচল অন্য হরতালের চেয়ে বেশি দেখা যাচ্ছে। সড়কে অনেক রিকশা ও টেম্পুও চলছে। তবে দূরপাল্লার বাস চলাচল বন্ধ রয়েছে।